Ámá wo re nɨrɨnɨgɨnɨ , “ Ámá wí nionɨ Gorɨxomɨ maŋí̵yo nɨwiaíkirɨ sɨpí yarɨŋagɨ sɨŋwí̵ nɨnanɨro re yaiwipí̵ráoɨ , ‘ Ámáyo xí̵o xegí̵ urarɨŋí̵pɨ sí̵mí̵ e nɨtɨnɨrɨ xɨxenɨ xí̵darɨŋo , ayí̵ ámá wímanɨ . Sa Gorɨxorɨnɨ . ’ E nɨyaiwiro omɨ yayí̵ numerí̵náyí̵ , pí nánɨ o nionɨ í̵wí̵ éápɨ nánɨ xwɨyí̵á nɨnɨmeárɨrɨ pɨrí̵ nɨmamopaxí̵rɨnɨ ? Sɨpí nionɨ éápimɨ dánɨ ámá Gorɨxo yarɨŋí̵pɨ nánɨ dɨŋí̵ naŋí̵ nɨmoro yarɨŋagí̵a nánɨ nionɨ arɨge pɨrí̵ nɨmamopaxí̵rɨnɨ ? ” Ámá wo e nɨrɨnɨgɨnɨ .
